CELEX: 62018TA0639
Language: et
Date: 2020-12-16 00:00:00
Title: Kohtuasi T-639/18: Üldkohtu 16. detsembri 2020. aasta otsus – SGL Carbon versus komisjon (Lepinguväline vastutus – Keskkond – Ainete ja segude klassifitseerimine, märgistamine ja pakendamine – Kõrgtemperatuurse pigi ja kivisöetõrva klassifitseerimine veekeskkonda ohustava ägeda mürgisuse 1. kategooriasse (H400) ja veekeskkonda ohustava kroonilise mürgisuse 1. kategooriasse (H410) – Isikutele õigusi andva õigusnormi piisavalt selge rikkumine – Institutsiooni kaalutlusruum akti vastuvõtmisel)

8.2.2021   
            
            
               ET
            
            
               Euroopa Liidu Teataja
            
            
               C 44/47
            
         
      Üldkohtu 16. detsembri 2020. aasta otsus – SGL Carbon versus komisjon
      (Kohtuasi T-639/18) (1)
      
      (Lepinguväline vastutus - Keskkond - Ainete ja segude klassifitseerimine, märgistamine ja pakendamine - Kõrgtemperatuurse pigi ja kivisöetõrva klassifitseerimine veekeskkonda ohustava ägeda mürgisuse 1. kategooriasse (H400) ja veekeskkonda ohustava kroonilise mürgisuse 1. kategooriasse (H410) - Isikutele õigusi andva õigusnormi piisavalt selge rikkumine - Institutsiooni kaalutlusruum akti vastuvõtmisel)
      (2021/C 44/69)
      Kohtumenetluse keel: inglise
      
         Pooled
      
      
         Hageja: SGL Carbon SE (Wiesbaden, Saksamaa) (esindajad: advokaadid K. Van Maldegem, M. Grunchard, S. Saez Moreno ja P. Sellar)
      
         Kostja: Euroopa Komisjon (esindajad: M. Wilderspin, R. Lindenthal ja K. Talabér-Ritz)
      
         Kostja toetuseks menetlusse astujad: Hispaania Kuningriik (esindaja: L. Aguilera Ruiz), Euroopa Kemikaaliamet (esindajad: M. Heikkilä, W. Broere ja T. Zbihlej)
      
         Ese
      
      ELTL artikli 268 alusel esitatud nõue hüvitada kahju, mis on hagejale väidetavalt tekitatud sellega, et komisjoni võttis 2. oktoobril 2013 vastu määruse (EL) nr 944/2013, millega muudetakse tehnika ja teaduse arenguga kohandamise eesmärgil Euroopa Parlamendi ja nõukogu määrust (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist (ELT 2013, L 261, lk 5), millega klassifitseeriti kõrgtemperatuurne pigi ja kivisöetõrv veekeskkonda ohustava ägeda mürgisuse 1. kategooriasse (H400) ja veekeskkonda ohustava kroonilise mürgisuse 1. kategooriasse (H410).
      
         Resolutsioon
      
      
                  1.
               
               
                  Jätta hagi rahuldamata.
               
            
                  2.
               
               
                  Jätta SGL Carbon SE kohtukulud tema enda kanda ja mõista temalt välja Euroopa Komisjoni kohtukulud.
               
            
                  3.
               
               
                  Jätta Hispaania Kuningriigi ja Euroopa Kemikaaliameti (ECHA) kohtukulud nende endi kanda.
               
            
         (1)  ELT C 16, 14.1.2019.